
R E F E R A T

Agenţia SAPARD are închiriat prin Contractul de închiriere nr.1299/2001, modificat prin Actul Adiţional nr.1/14.09.2005, spaţiul cu altă destinaţie decât aceea de locuinţă situat în imobilul din Timişoara, Piaţa Libertăţii nr.1, înscris în C.F. nr.1 Timişoara, nr. top.298, pentru sediu agenţie, sală de şedinţe şi coridoare. Spaţiul închiriat este situat la parter şi etajul II al clădirii fiind format din 8 încăperi (în suprafaţă utilă de 203,25 mp.) în exclusivitate iar în comun cu celelalte chiriaşe coridoarele şi sala de şedinţă. 

 Agenţia SAPARD, prin cererea nr.3824/2006, înregistrată sub nr.D72006-5430/27.09.2006, solicită aprobarea extinderii suprafeţei închiriate cu o încăpere situată la etajul II al clădirii, în suprafaţă de 26,24 mp. care este folosită de către Direcţia pentru Agricultură şi Dezvoltare Rurală Timiş, prelungirea contractului de închiriere nr.1299/2001 iar prin cererea nr.4102/2006, înregistrată sub nr.D82006-3813/11.10.2006, solicită schimbarea denumirii în Agenţia de Plăţi pentru Dezvoltare Rurală şi Pescuit.

Direcţia pentru Agricultură şi Dezvoltare Rurală Timiş, prin cererea nr.4088/2006, înregistrată sub nr.D72006-5429/27.09.2006, renunţă la o încăpere situată la etajul II al clădirii în suprafaţă de 26,24 mp., în favoarea Agenţiei de Plăţi pentru Dezvoltare Rurală şi Pescuit.
Domnul Marchis Roland Nicolaus a solicitat restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Prin Dispoziţia nr.1132/18.04.2005 privind respingerea notificării referitoare la imobilul situat în Timişoara, str. Libertăţii nr.1 s-a respins notificarea nr.838/13.08.2001 prin care solicita restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Farmacia la care se face referire este situată în imobilul din str. Vasile Alecsandri nr.1 care este lipit de imobilul din piaţa Libertăţii nr.1, prin urmare imobilul din str. V.Alecsandri nr.1 în care se află farmacia şi care a făcut în fapt obiectul notificării la Legea nr.10/2001 nu are nici o legătură cu încăperile imobilului din Piaţa Libertăţii nr.1 în care funcţionează Agenţia SAPARD şi Direcţia pentru Agricultură şi Dezvoltare Rurală Timiş. Împotriva Dispoziţiei nr.1132/18.04.2005 s-a formulat contestaţie la Tribunalul Timiş (dosar juridic nr.628/2005).
În şedinţa Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005 din data de 10.10.2006, analizându-se adresele solicitantelor s-a hotărât prelungirea Contractului de închiriere pe o perioadă de 5 ani, extinderea suprafeţei închiriate, cu încăperea situată la etajul II al clădirii în suprafaţă de 26,24 m.p., şi reducerea suprafeţei închiriate la Direcţia pentru Agricultură şi Dezvoltare Rurală Timiş, prin contractul de închiriere nr.591/1999, cu încăperea în suprafaţă de 26,24 mp. 
Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind întocmirea unui Act adiţional la Contractul de închiriere nr.1299/2001 încheiat cu Agenţia SAPARD Timişoara, pentru schimbarea denumirii chiriaşului în Agenţia de Plăţi pentru Dezvoltare Rurală şi Pescuit (Centrul Regional 5 Vest Timişoara), pentru extinderea suprafeţei închiriate cu o încăpere în suprafaţă de 26,24 mp. situată la etajul II al imobilului din Timişoara, Piaţa Libertăţii nr.1, înscris în C.F. nr.1 Timişoara, nr. top.298 şi prelungirea Contractului de închiriere nr.1299/2001 pe o perioadă de 5 ani.
Ca urmare a extinderii suprafeţei, obiectul contractului îl constitue spaţiul construit în suprafaţă de 335,38 mp.; suprafeţe locative folosite în exclusivitate: 9 încăperi în suprafaţă de 229,59 mp;.suprafeţe locative folosite în comun: 13 încăperi (coridoare, grupuri sanitare, sală de şedinţă) în suprafaţă de 105,79 mp. din 566,28 mp.

2. Aprobarea reducerii prin Act adiţional la Contractul de închiriere nr.591/2001 încheiat cu Direcţia pentru Agricultură şi Dezvoltare Rurală Timiş, a suprafeţei închiriate, cu încăperea în suprafaţă de 26,24 mp., situată la etajul II al imobilului din Timişoara, Piaţa Libertăţii nr.1, înscris în C.F. nr.1 Timişoara, nr. top.298.

Ca urmare a reducerii suprafeţei obiectul contractului îl constitue spaţiul construit în suprafaţă de 549,73mp.; suprafeţe locative folosite în exclusivitate: 24 încăperi în suprafaţă de 446,77 mp; suprafeţe locative folosite în comun: 13 încăperi (coridoare, grupuri sanitare, sală de şedinţă) în suprafaţă de 102,96 mp. din 566,28 mp.

